Naspers bring kykgenot met ShowMax | Maroela Media
Skermskoot van ShowMax
ShowMax sal die plaaslike kompetisie wees vir Netflix, met ŉ premie-inskrywingsfooi van slegs R99 per maand.
Reekse soos Orkney Snork Nie!, Friends, Will & Grace, CSI, NCIS, Fargo, Game of Thrones en Britse reekse soos ‘Allo ‘Allo en Black Adder is van die reekse waarna kykers kan uitsien.
“Daar is tot 1 miljoen internetgebruikers in Suid-Afrika wat voldoende bandwydte het om van die diens gebruik te maak,” het John Kotsaftis, algemene bestuurder van ShowMax, gesê. “Ons is op die randjie van ŉ bandwydte-ontploffing in Suid-Afrika.”
Die diens sal aanvanklik op Suid-Afrikaanse kykers fokus, maar wil later ook na ander markte uitbrei.
Die Amerikaanse Netflix het vroeër aangedui dat hy teen die einde van die jaar wil uitbrei na markte soos Suid-Afrika.
ShowMax Premium-kykers sal teen R99 per maand onbeperkte toegang hê tot flieks en televisiereeks.
ŉ Beperkte aantal plaaslike gunstelinge sal gratis beskikbaar wees.
Klik hier om nou by ShowMax aan te sluit en óf met jou 7 dae-grasietydperk te begin óf om in te teken teen R99 per maand.
Klik hier om meer oor die diens uit te vind.
Vyf tieners by TO Strand gered
Naspers het vir jare lank Suid Afrikaners uitgebuit, veral Afrikaans sprekende mense. Goedkoper pakette met sokker is net vir die swart mark aangebied. Ek is lankal by Netflix en sal uit beginsel niks van Naspers koop nie.
Jan, jy vat die woorde so reg uit my mond. Ek wag tot Netflix amptelik hier is. Ek weier om geld vir Naspers te gee.
Seker weer herhalings op herhalings. Ag nee dankie ek koop my dvds het al by die 1000 oorspronklike dvds.